title: 2014/116/ES: 2014 m. sausio 28 d. Tarybos sprendimas dėl Europos Sąjungos ir Kinijos Liaudies Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Bulgarijos Respublikos ir Rumunijos įsipareigojimų sąrašuose joms stojant į Europos Sąjungą sudarymo

text:
4.3.2014

               LT

               Europos Sąjungos oficialusis leidinys

               L 64/1

      TARYBOS SPRENDIMAS

   2014 m. sausio 28 d.
   dėl Europos Sąjungos ir Kinijos Liaudies Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Bulgarijos Respublikos ir Rumunijos įsipareigojimų sąrašuose joms stojant į Europos Sąjungą sudarymo
   (2014/116/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies apunkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2007 m. sausio 29 d. Taryba įgaliojo Komisiją pradėti derybas su tam tikromis kitomis Pasaulio prekybos organizacijos narėmis pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį, į Europos Sąjungą stojant Bulgarijos Respublikai ir Rumunijai;

               (2)

               Komisija vedė derybas vadovaudamasi Tarybos patvirtintais derybų nurodymais;

               (3)

               pabaigus tas derybas 2012 m. gegužės 31 d. parafuotas Europos Sąjungos ir Kinijos Liaudies Respublikos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Bulgarijos Respublikos ir Rumunijos įsipareigojimų sąrašuose joms stojant į Europos Sąjungą (toliau – Susitarimas);

               (4)

               Susitarimas pasirašytas Europos Sąjungos vardu 2013 m. rugsėjo 9 d. su sąlyga, kad jis bus sudarytas vėliau, remiantis Tarybos sprendimu 2012/763/ES (1);

               (5)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Kinijos Liaudies Respublikos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Bulgarijos Respublikos ir Rumunijos įsipareigojimų sąrašuose joms stojant į Europos Sąjungą.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pateikti Susitarime numatytą pranešimą (2).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. sausio 28 d.

            Tarybos vardu

            Pirmininkas

         G. STOURNARAS

      (1)  OL L 337, 2012 12 11, p. 1.

      (2)  Susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.


title: 2005 m. liepos 29 d. Tarybos sprendimas 2005/592/BUSP, įgyvendinantis Bendrąją poziciją 2004/161/BUSP, atnaujinančią ribojančias priemones Zimbabvei

text:
30.7.2005

               LT

               Europos Sąjungos oficialusis leidinys

               L 200/98

      TARYBOS SPRENDIMAS 2005/592/BUSP
   2005 m. liepos 29 d.
   įgyvendinantis Bendrąją poziciją 2004/161/BUSP, atnaujinančią ribojančias priemones Zimbabvei
   EUROPOS SĄJUNGOS TARYBA,
   atsižvelgdama į Bendrąją poziciją 2004/161/BUSP (1), ypač į jos 6 straipsnį kartu su Europos Sąjungos sutarties 23 straipsnio 2 dalimi,
   kadangi:

               (1)

               Bendrąja pozicija 2004/161/BUSP Taryba patvirtino priemones, kuriomis inter alia siekiama užkirsti kelią asmenims, užsiimantiems veikla, kuria labai pažeidžiami demokratijos principai, žmogaus teisės ir teisinės valstybės principai Zimbabvėje, atvykti į valstybių narių teritoriją ar vykti per ją tranzitu, bei numatomas jų lėšų ir ekonominių išteklių įšaldymas.

               (2)

               2005 m. birželio 13 d. Taryba priėmė Sprendimą 2005/444/BUSP (2), įgyvendinantį Bendrąją poziciją 2004/161/BUSP, atnaujinančią ribojančias priemones Zimbabvei po vyriausybės pertvarkymo.

               (3)

               Bendrosios pozicijos 2004/161/BUSP priede pateiktas asmenų, kuriems taikomos ribojančios priemonės, sąrašas turėtų būti atnaujintas įtraukiant asmenis, atsakingus už dabartinius žmogaus teisių pažeidimus, vadinamus „Operacija Murambatsvina“ (priverstinis griovimas ir vidinis perkėlimas),

         NUSPRENDĖ:
   1 straipsnis
   Bendrosios pozicijos 2004/161/BUSP priede pateikiamas asmenų sąrašas pakeičiamas šio sprendimo priede pateikiamu sąrašu.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. liepos 29 d.

            Tarybos vardu

            Pirmininkas

         J. STRAW

      (1)  OL L 50, 2004 2 20, p. 66.

      (2)  OL L 153, 2005 6 16, p. 37.

      PRIEDAS
      Bendrosios pozicijos 2004/161/BUSP 4 ir 5 straipsniuose nurodytų asmenų sąrašas

                  1.

                  Mugabe, Robert Gabriel

                  Prezidentas, gimęs 1924 m. vasario 21 d.

                  2.

                  Bonyongwe, Happyton

                  Centrinės žvalgybos organizacijos generalinis direktorius, gimęs 1960 m. lapkričio 6 d.

                  3.

                  Buka (kitaip vadinamas Bhuka), Flora

                  Specialiųjų reikalų ministras, atsakingas už žemę ir persikėlimo programas (buvęs valstybės ministras viceprezidento administracijoje ir buvęs valstybės ministras, atsakingas už žemės reformos programą Prezidentūroje), gimęs 1968 m. vasario 25 d.

                  4.

                  Bvudzijena, Wayne

                  Policijos komisaro padėjėjas, policijos atstovas ryšiams su visuomene

                  5.

                  Chapfika, David

                  Finansų ministro pavaduotojas (buvęs finansų ir ekonominės plėtros ministro pavaduotojas), gimęs 1957 m. balandžio 7 d.

                  6.

                  Charamba, George

                  Informacijos ir viešumo departamento nuolatinis sekretorius, gimęs 1963 m. balandžio 4 d.

                  7.

                  Charumbira, Fortune Zefanaya

                  Buvęs vietos valdžios, viešųjų darbų ir nacionalinio aprūpinimo būstu ministro pavaduotojas, gimęs 1962 m. birželio 10 d.

                  8.

                  Chigudu, Tinaye

                  Provincijos gubernatorius: Manicaland

                  9.

                  Chigwedere, Aeneas Soko

                  Švietimo, sporto ir kultūros ministras, gimęs 1939 m. lapkričio 25 d.

                  10.

                  Chihota, Phineas

                  Pramonės ir tarptautinės prekybos ministro pavaduotojas

                  11.

                  Chihuri, Augustine

                  Policijos komisaras, gimęs 1953 m. kovo 10 d.

                  12.

                  Chimbudzi, Alice

                  Zimbabvės Afrikos nacionalinės sąjungos (Patriotinio fronto) politbiuro komiteto narė

                  13.

                  Chimutengwende, Chen

                  Viešųjų ir interaktyviųjų reikalų valstybės ministras (buvęs pašto ir telekomunikacijų ministras), gimęs 1943 m. rugpjūčio 28 d.

                  14.

                  Chinamasa, Patrick Anthony

                  Teisingumo, teisės ir parlamentinių reikalų ministras, gimęs 1947 m. sausio 25 d.

                  15.

                  Chindori-Chininga, Edward Takaruza

                  Buvęs kasyklų ir kasybos vystymo ministras, gimęs 1955 m. kovo 14 d.

                  16.

                  Chipanga, Tongesai Shadreck

                  Buvęs vidaus reikalų ministro pavaduotojas, gimęs 1946 m. spalio 10 d.

                  17.

                  Chitepo, Victoria

                  Zimbabvės Afrikos nacionalinės sąjungos (Patriotinio fronto) politbiuro komiteto narė, gimusi 1928 m. kovo 27 d.

                  18.

                  Chiwenga, Constantine

                  Zimbabvės gynybinių pajėgų vadas, generolas (buvęs kariuomenės vadas, generolas leitenantas), gimęs 1956 m. rugpjūčio 25 d.

                  19.

                  Chiweshe, George

                  Zimbabvės rinkimų komisijos pirmininkas (Aukščiausiojo teismo teisėjas ir prieštaringo delimitacijos komiteto pirmininkas), gimęs 1953 m. birželio 4 d.

                  20.

                  Chiwewe, Willard

                  Provincijos gubernatorius: Masvingo (buvęs vyresnysis sekretorius, atsakingas už specialiuosius reikalus Prezidentūroje), gimęs 1949 m. kovo 19 d.

                  21.

                  Chombo, Ignatius Morgan Chininya

                  Vietos valdžios, viešųjų darbų ir nacionalinio aprūpinimo būstu ministras, gimęs 1952 m. rugpjūčio 1 d.

                  22.

                  Dabengwa, Dumiso

                  Zimbabvės Afrikos nacionalinės sąjungos (Patriotinio fronto) politbiuro vyresnysis komiteto narys, gimęs 1939 m.

                  23.

                  Damasane, Abigail

                  Moterų reikalų, lyčių ir bendruomenės vystymosi ministro pavaduotoja

                  24.

                  Goche, Nicholas Tasunungurwa

                  Viešųjų paslaugų, darbo ir socialinės gerovės ministras (buvęs nacionalinio saugumo ministras Prezidentūroje), gimęs 1946 m. rugpjūčio 1 d.

                  25.

                  Gombe, G

                  Rinkimų priežiūros komisijos pirmininkas

                  26.

                  Gula-Ndebele, Sobuza

                  Buvęs rinkimų priežiūros komisijos pirmininkas

                  27.

                  Gumbo, Rugare Eleck Ngidi

                  Ekonominės plėtros ministras (buvęs valstybės įmonių ir pusiau valstybinių organizacijų valstybės ministras Prezidentūroje), gimęs 1940 m. kovo 8 d.

                  28.

                  Hove, Richard

                  Zimbabvės Afrikos nacionalinės sąjungos (Patriotinio fronto) politbiuro ekonomikos reikalų sekretorius, gimęs 1935 m.

                  29.

                  Hungwe, Josaya (kitaip vadinamas Josiah) Dunira

                  Buvęs provincijos gubernatorius: Masvingo, gimęs 1935 m. lapkričio 7 d.

                  30.

                  Jokonya, Tichaona

                  Informacijos ir viešumo ministras, gimęs 1938 m. gruodžio 27 d.

                  31.

                  Kangai, Kumbirai

                  Zimbabvės Afrikos nacionalinės sąjungos (Patriotinio fronto) politbiuro komiteto narys, gimęs 1938 m. vasario 17 d.

                  32.

                  Karimanzira, David Ishemunyoro Godi

                  Provincijos gubernatorius: Harare ir Zimbabvės Afrikos nacionalinės sąjungos (Patriotinio fronto) politbiuro finansų sekretorius, gimęs 1947 m. gegužės 25 d.

                  33.

                  Kasukuwere, Saviour

                  Jaunimo vystymosi ir darbo vietų kūrimo ministro pavaduotojas bei Zimbabvės Afrikos nacionalinės sąjungos (Patriotinio fronto) politbiuro jaunimo reikalų sekretoriaus pavaduotojas, gimęs 1970 m. spalio 23 d.

                  34.

                  Kaukonde, Ray

                  Provincijos gubernatorius: Rytų Mashonaland, gimęs 1963 m. kovo 4 d.

                  35.

                  Kuruneri, Christopher Tichaona

                  Buvęs finansų ir ekonominės plėtros ministras, gimęs 1949 m. balandžio 4 d.NB: šiuo metu jam taikomas kardomasis suėmimas

                  36.

                  Langa, Andrew

                  Aplinkos ir turizmo ministro pavaduotojas bei buvęs transporto ir ryšių ministro pavaduotojas

                  37.

                  Lesabe, Thenjiwe V.

                  Zimbabvės Afrikos nacionalinės sąjungos (Patriotinio fronto) politbiuro moterų reikalų sekretorė, gimusi 1933 m.

                  38.

                  Machaya, Jason (kitaip vadinamas Jaison) Max Kokerai

                  Buvęs kasyklų ir kasybos vystymo ministro pavaduotojas, gimęs 1952 m. birželio 13 d.

                  39.

                  Made, Joseph Mtakwese

                  Žemės ūkio ir kaimo plėtros ministras (buvęs žemės, žemės ūkio ir persikėlimo kaime ministras), gimęs 1954 m. lapkričio 21 d.

                  40.

                  Madzongwe, Edna (kitaip vadinama Edina)

                  Zimbabvės Afrikos nacionalinės sąjungos (Patriotinio fronto) politbiuro gamybos ir darbo sekretoriaus pavaduotoja, gimusi 1943 m. liepos 11 d.

                  41.

                  Mahofa, Shuvai Ben

                  Buvęs jaunimo vystymosi, lyčių ir darbo vietų kūrimo ministro pavaduotojas, gimęs 1941 m. balandžio 4 d.

                  42.

                  Mahoso, Tafataona

                  Žiniasklaidos informacijos komisijos pirmininkas

                  43.

                  Makoni, Simbarashe

                  Zimbabvės Afrikos nacionalinės sąjungos (Patriotinio fronto) politbiuro ekonomikos reikalų generalinio sekretoriaus pavaduotojas (buvęs finansų ministras), gimęs 1950 m. kovo 22 d.

                  44.

                  Makwavarara, Sekesai

                  Einanti Harare merės pareigas (Zimbabvės Afrikos nacionalinė sąjunga – Patriotinis frontas

                  45.

                  Malinga, Joshua

                  Zimbabvės Afrikos nacionalinės sąjungos (Patriotinio fronto) politbiuro neįgaliųjų ir socialiai remtinų asmenų reikalų sekretoriaus pavaduotojas, gimęs 1944 m. balandžio 28 d.

                  46.

                  Mangwana, Paul Munyaradzi

                  Valstybės ministras (buvęs viešųjų paslaugų, darbo ir socialinės gerovės ministras), gimęs 1961 m. rugpjūčio 10 d.

                  47.

                  Manyika, Elliot Tapfumanei

                  Ministras be portfelio (buvęs jaunimo vystymosi, lyčių ir darbo vietų kūrimo ministras), gimęs 1955 m. liepos 30 d.

                  48.

                  Manyonda, Kenneth Vhundukai

                  Buvęs pramonės ir tarptautinės prekybos ministro pavaduotojas, gimęs 1934 m. rugpjūčio 10 d.

                  49.

                  Marumahoko, Rueben

                  Vidaus reikalų ministro pavaduotojas (buvęs energetikos ir elektros energetikos vystymo ministro pavaduotojas) gimęs 1948 m. balandžio 4 d.

                  50.

                  Masawi, Eprahim Sango

                  Provincijos gubernatorius: Centrinis Mashonaland

                  51.

                  Masuku, Angeline

                  Provincijos gubernatorė: Pietų Matabeleland (Zimbabvės Afrikos nacionalinės sąjungos (Patriotinio fronto) politbiuro neįgaliųjų ir socialiai remtinų asmenų reikalų sekretorė), gimusi 1936 m. spalio 14 d.

                  52.

                  Mathema, Cain

                  Provincijos gubernatorius: Bulawayo

                  53.

                  Mathuthu, Thokozile

                  Provincijos gubernatorė: Šiaurės Matabeleland ir Zimbabvės Afrikos nacionalinės sąjungos (Patriotinio fronto) politbiuro transporto bei socialinės gerovės sekretoriaus pavaduotoja

                  54.

                  Matiza, Joel Biggie

                  Aprūpinimo būstu kaime ir socialinių paslaugų ministro pavaduotojas, gimęs 1960 m. rugpjūčio 17 d.

                  55.

                  Matonga, Brighton

                  Informacijos ir viešumo ministro pavaduotojas, gimęs 1969 m.

                  56.

                  Matshalaga, Obert

                  Užsienio reikalų ministro pavaduotojas

                  57.

                  Matshiya, Melusi (Mike)

                  Vidaus reikalų ministerijos nuolatinis sekretorius

                  58.

                  Mbiriri, Partson

                  Vietos valdžios, viešųjų darbų ir urbanistikos ministerijos nuolatinis sekretorius

                  59.

                  Midzi, Amos Bernard (Mugenva)

                  Kasyklų ir kasybos vystymo ministras (buvęs Energetikos ir elektros energetikos vystymo ministras), gimęs 1952 m. liepos 4 d.

                  60.

                  Mnangagwa, Emmerson Dambudzo

                  Aprūpinimo būstu kaime ir socialinių paslaugų ministras (buvęs Parlamento pirmininkas), gimęs 1946 m. rugsėjo 15 d.

                  61.

                  Mohadi, Kembo Campbell Dugishi

                  Vidaus reikalų ministras (buvęs vietos valdžios, viešųjų darbų ir nacionalinio aprūpinimo būstu ministro pavaduotojas), gimęs 1949 m. lapkričio 15 d.

                  62.

                  Moyo, Jonathan

                  Buvęs informacijos ir viešumo valstybės ministras Prezidentūroje, gimęs 1957 m. sausio 12 d.

                  63.

                  Moyo, July Gabarari

                  Buvęs Energetikos ir elektros energetikos vystymo ministras (buvęs viešųjų paslaugų, darbo ir socialinės gerovės ministras), gimęs 1950 m. gegužės 7 d.

                  64.

                  Moyo, Simon Khaya

                  Zimbabvės Afrikos nacionalinės sąjungos (Patriotinio fronto) politbiuro teisės reikalų sekretoriaus pavaduotojas, gimęs 1945 m. NB: ambasadorius Pietų Afrikai

                  65.

                  Mpofu, Obert Moses

                  Pramonės ir tarptautinės prekybos ministras (buvęs provincijos gubernatorius: Šiaurės Matabeleland) (Zimbabvės Afrikos nacionalinės sąjungos (Patriotinio fronto) politbiuro nacionalinio saugumo sekretoriaus pavaduotojas), gimęs 1951 m. spalio 12 d.

                  66.

                  Msika, Joseph W.

                  Viceprezidentas, gimęs 1923 m. gruodžio 6 d.

                  67.

                  Msipa, Cephas George

                  Provincijos gubernatorius: Midlands, gimęs 1931 m. liepos 7 d.

                  68.

                  Muchena, Olivia Nyembesi (kitaip vadinama Nyembezi)

                  Mokslo ir technologijų valstybės ministrė Prezidentūroje (buvusi valstybės ministrė viceprezidento Msika administracijoje), gimusi 1946 m. rugpjūčio 18 d.

                  69.

                  Muchinguri, Oppah Chamu Zvipange

                  Moterų reikalų, lyčių ir bendruomenės vystymosi ministrė, Zimbabvės Afrikos nacionalinės sąjungos (Patriotinio fronto) politbiuro sekretorė lyčių ir kultūros klausimais, gimusi 1958 m. gruodžio 14 d.

                  70.

                  Mudede, Tobaiwa (Tonneth)

                  Generalinis civilinės būklės aktų registratorius, gimęs 1942 m. gruodžio 22 d.

                  71.

                  Mudenge, Isack Stanilaus Gorerazvo

                  Aukštojo tretinio mokymo ministras (buvęs užsienio reikalų ministras), gimęs 1941 m. gruodžio 17 d.

                  72.

                  Mugabe, Grace

                  Robert Gabriel Mugabe sutuoktinė, gimusi 1965 m. liepos 23 d.

                  73.

                  Mugabe, Sabina

                  Zimbabvės Afrikos nacionalinės sąjungos (Patriotinio fronto) politbiuro vyresnioji komiteto narė, gimusi 1934 m. spalio 14 d.

                  74.

                  Muguti, Edwin

                  Sveikatos ir vaikų gerovės ministro pavaduotojas, gimęs 1965 m.

                  75.

                  Mujuru, Joyce Teurai Ropa

                  Viceprezidentas (buvęs vandens išteklių ir infrastruktūros vystymo ministras), gimęs 1955 m. balandžio 15 d.

                  76.

                  Mujuru, Solomon T.R.

                  Zimbabvės Afrikos nacionalinės sąjungos (Patriotinio fronto) politbiuro vyresnysis komiteto narys, gimęs 1949 m. gegužės 1 d.

                  77.

                  Mumbengegwi, Samuel Creighton

                  Buvęs pramonės ir tarptautinės prekybos ministras, gimęs 1942 m. spalio 23 d.

                  78.

                  Mumbengegwi, Simbarashe

                  Užsienio reikalų ministras, gimęs 1945 m. liepos 20 d.

                  79.

                  Murerwa, Herbert Muchemwa

                  Finansų ministras (buvęs aukštojo ir tretinio mokymo ministras), gimęs 1941 m. liepos 31 d.

                  80.

                  Musariri, Munyaradzi

                  Policijos komisaro padėjėjas

                  81.

                  Mushohwe, Christopher Chindoti

                  Transporto ir ryšių ministras (buvęs transporto ir ryšių ministro pavaduotojas), gimęs 1954 m. vasario 6 d.

                  82.

                  Mutasa, Didymus Noel Edwin

                  Nacionalinio saugumo ministras (buvęs specialiųjų reikalų ministras Prezidentūroje, atsakingas už antikorupcinės ir antimonopolinės veiklos programą, buvęs Zimbabvės Afrikos nacionalinės sąjungos (Patriotinio fronto) politbiuro išorės reikalų sekretorius) gimęs 1935 m. liepos 27 d.

                  83.

                  Mutezo, Munacho

                  Vandens išteklių ir infrastruktūros vystymo ministras

                  84.

                  Mutinhiri, Ambros (kitaip vadinamas Ambrose)

                  Jaunimo vystymosi, lyčių ir darbo vietų kūrimo ministras, atsargos brigados vadas

                  85.

                  Mutiwekuziva, Kenneth Kaparadza

                  Mažųjų ir vidutinių įmonių vystymo ir darbo vietų kūrimo ministro pavaduotojas (buvęs mažųjų ir vidutinių įmonių vystymo ministro pavaduotojas), gimęs 1948 m. gegužės 27 d.

                  86.

                  Muzenda, Tsitsi V.

                  Zimbabvės Afrikos nacionalinės sąjungos (Patriotinio fronto) politbiuro vyresnioji komiteto narė, gimusi 1922 m. spalio 28 d.

                  87.

                  Muzonzini, Elisha

                  Brigados vadas (buvęs Centrinės žvalgybos organizacijos generalinis direktorius), gimęs 1957 m. birželio 24 d.

                  88.

                  Ncube, Abedinico

                  Viešųjų paslaugų, darbo ir socialinės gerovės ministro pavaduotojas (buvęs užsienio reikalų ministro pavaduotojas), gimęs 1954 m. spalio 13 d.

                  89.

                  Ndlovu, Naison K.

                  Zimbabvės Afrikos nacionalinės sąjungos (Patriotinio fronto) politbiuro gamybos ir darbo sekretorius, gimęs 1930 m. spalio 22 d.

                  90.

                  Ndlovu, Richard

                  Zimbabvės Afrikos nacionalinės sąjungos (Patriotinio fronto) politbiuro komisariato sekretoriaus pavaduotojas, gimęs 1942 m. birželio 20 d.

                  91.

                  Ndlovu, Sikhanyiso

                  Zimbabvės Afrikos nacionalinės sąjungos (Patriotinio fronto) politbiuro komisariato sekretoriaus pavaduotoja, gimusi 1949 m. rugsėjo 20 d.

                  92.

                  Nguni, Sylvester

                  Žemės ūkio ministro pavaduotojas, gimęs 1955 m. rugpjūčio 4 d.

                  93.

                  Nhema, Francis

                  Aplinkos ir turizmo ministras, gimęs 1959 m. balandžio 17 d.

                  94.

                  Nkomo, John Landa

                  Parlamento pirmininkas (buvęs specialiųjų reikalų ministras Prezidentūroje), gimęs 1934 m. rugpjūčio 22 d.

                  95.

                  Nyambuya, Michael Reuben

                  Energetikos ir elektros energetikos vystymo ministras (buvęs generolas leitenantas, provincijos gubernatorius: Manicaland), gimęs 1955 m. liepos 23 d.

                  96.

                  Nyanhongo, Magadzire Hubert

                  Transporto ir ryšių ministro pavaduotojas

                  97.

                  Nyathi, George

                  Zimbabvės Afrikos nacionalinės sąjungos (Patriotinio fronto) politbiuro mokslo ir technologijų sekretoriaus pavaduotojas

                  98.

                  Nyoni, Sithembiso Gile Glad

                  Mažųjų ir vidutinių įmonių vystymo ir darbo vietų kūrimo ministrė (buvusi mažųjų ir vidutinių įmonių vystymo ministrė), gimusi 1949 m. rugsėjo 20 d.

                  99.

                  Parirenyatwa, David Pagwese

                  Sveikatos ir vaikų gerovės ministras (buvęs ministro pavaduotojas), gimęs 1950 m. rugpjūčio 2 d.

                  100.

                  Patel, Khantibhal

                  Zimbabvės Afrikos nacionalinės sąjungos (Patriotinio fronto) politbiuro finansų sekretoriaus pavaduotojas, gimęs 1928 m. spalio 28 d.

                  101.

                  Pote, Selina M.

                  Zimbabvės Afrikos nacionalinės sąjungos (Patriotinio fronto) politbiuro sekretoriaus lyčių ir kultūros klausimais pavaduotoja

                  102.

                  Rusere, Tino

                  Kasyklų ir kasybos vystymo ministro pavaduotojas (buvęs vandens išteklių ir infrastruktūros vystymo ministro pavaduotojas), gimęs 1945 m. gegužės 10 d.

                  103.

                  Sakabuya, Morris

                  Vietos valdžios, viešųjų darbų ir urbanistikos ministro pavaduotojas

                  104.

                  Sakupwanya, Stanley

                  Zimbabvės Afrikos nacionalinės sąjungos (Patriotinio fronto) politbiuro sveikatos ir vaikų gerovės sekretoriaus pavaduotojas

                  105.

                  Samkange, Nelson Tapera Crispen

                  Provincijos gubernatorius: Vakarų Mashonaland

                  106.

                  Sandi arba Sachi, E. (?)

                  Zimbabvės Afrikos nacionalinės sąjungos (Patriotinio fronto) politbiuro moterų reikalų sekretoriaus pavaduotoja

                  107.

                  Savanhu, Tendai

                  Zimbabvės Afrikos nacionalinės sąjungos (Patriotinio fronto) transporto ir socialinės gerovės sekretoriaus pavaduotojas, gimęs 1968 m. kovo 21 d.

                  108.

                  Sekeramayi, Sydney (kitaip vadinamas Sidney) Tigere

                  Gynybos ministras, gimęs 1944 m. kovo 30 d.

                  109.

                  Sekeremayi, Lovemore

                  Vyriausiasis rinkimų pareigūnas

                  110.

                  Shamu, Webster

                  Politikos įgyvendinimo valstybės ministras (buvęs politikos įgyvendinimo valstybės ministras Prezidentūroje), gimęs 1945 m. birželio 6 d.

                  111.

                  Shamuyarira, Nathan Marwirakuwa

                  Zimbabvės Afrikos nacionalinės sąjungos (Patriotinio fronto) politbiuro informacijos ir viešumo sekretorius, gimęs 1928 m. rugsėjo 29 d.

                  112.

                  Shiri, Perence

                  Oro pajėgų maršalas (oro pajėgos), gimęs 1955 m. lapkričio 1 d.

                  113.

                  Shumba, Isaiah Masvayamwando

                  Švietimo, sporto ir kultūros ministro pavaduotojas, gimęs 1949 m. sausio 3 d.

                  114.

                  Sibanda, Jabulani

                  Buvęs Nacionalinės karo veteranų asociacijos pirmininkas, gimęs 1970 m. gruodžio 31 d.

                  115.

                  Sibanda, Misheck Julius Mpande

                  Kabineto sekretorius (Nr. 122 Charles Utete įpėdinis), gimęs 1949 m. gegužės 3 d.

                  116.

                  Sibanda, Phillip Valerio (kitaip vadinamas Valentine)

                  Zimbabvės nacionalinės armijos vadas, generolas leitenantas, gimęs 1956 m. rugpjūčio 25 d.

                  117.

                  Sikosana, Absolom

                  Zimbabvės Afrikos nacionalinės sąjungos (Patriotinio fronto) politbiuro jaunimo reikalų sekretorius

                  118.

                  Stamps, Timothy

                  Patarėjas sveikatos klausimais Prezidentūroje, gimęs 1936 m. spalio 15 d.

                  119.

                  Tawengwa, Solomon Chirume

                  Zimbabvės Afrikos nacionalinės sąjungos (Patriotinio fronto) politbiuro finansų sekretoriaus pavaduotojas, gimęs 1940 m. birželio 15 d.

                  120.

                  Tungamirai, Josiah T.

                  Indigenacijos ir teisių suteikimo valstybės ministras, atsargos oro pajėgų maršalas (buvęs Zimbabvės Afrikos nacionalinės sąjungos (Patriotinio fronto) politbiuro sekretorius teisių suteikimo ir indigenacijos klausimais), gimęs 1948 m. spalio 8 d.

                  121.

                  Udenge, Samuel

                  Ekonominės plėtros ministro pavaduotojas

                  122.

                  Utete, Charles

                  Prezidentinio žemės peržiūros komiteto pirmininkas (buvęs Kabineto sekretorius), gimęs 1938 m. spalio 30 d.

                  123.

                  Veterai, Edmore

                  Vyresnysis policijos komisaro padėjėjas, Harare vadas

                  124.

                  Zimonte, Paradzai

                  Kalėjimų direktorius, gimęs 1947 m. kovo 4 d.

                  125.

                  Zhuwao, Patrick

                  Mokslo ir technologijų ministro pavaduotojas (NB: Mugabe sūnėnas)

                  126.

                  Zvinavashe, Vitalis

                  Atsargos generolas (buvęs Gynybos štabo vadas), gimęs 1943 m. rugsėjo 27 d.


title: 2010/423/CFSP: 2010 m. liepos 19 d. Politinio ir saugumo komiteto sprendimas ATALANTA/4/2010 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo

text:
31.7.2010

               LT

               Europos Sąjungos oficialusis leidinys

               L 199/28

         POLITINIO IR SAUGUMO KOMITETO SPRENDIMAS ATALANTA/4/2010
   2010 m. liepos 19 d.
   dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo
   (2010/423/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1) (Atalanta), ypač į jų 6 straipsnį,
   kadangi:

               (1)

               Pagal Bendrųjų veiksmų 2008/851/BUSP 6 straipsnį Taryba įgaliojo Politinį ir saugumo komitetą (toliau – PSK) priimti sprendimus dėl ES pajėgų vado skyrimo.

               (2)

               2010 m. kovo 23 d. PSK priėmė Sprendimą Atalanta/2/2010 (2), kuriais Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES pajėgų vadu paskyrė kontradmirolą (LH) Jan THÖRNQVIST.

               (3)

               ES operacijos vadas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo naujuoju ES pajėgų vadu rekomendavo skirti kontradmirolą Philippe COINDREAU.

               (4)

               ES karinis komitetas pritaria tai rekomendacijai.

               (5)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos, 5 straipsnį Danija nedalyvauja rengiant ir įgyvendinant su gynyba susijusių Sąjungos sprendimų bei veiksmų,

         PRIĖMĖ ŠĮ SPRENDIMĄ:
   1 straipsnis
   Kontradmirolas Philippe COINDREAU skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo, ES pajėgų vadu.
   2 straipsnis
   Šis sprendimas įsigalioja 2010 m. rugpjūčio 15 d.

      Priimta Briuselyje 2010 m. liepos 19 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 301, 2008 11 12, p. 33.

      (2)  OL L 83, 2010 3 30, p. 22.


title: 2005/232/BUSP: 2005 m. kovo 8 d. Politinio ir saugumo komiteto sprendimas EUJUST LEX/1/2005, dėl ES jungtinės teisinės valstybės misijos Irake misijos vadovo paskyrimo, EUJUST LEX

text:
18.3.2005

               LT

               Europos Sąjungos oficialusis leidinys

               L 72/29

      POLITINIO IR SAUGUMO KOMITETO SPRENDIMAS EUJUST LEX/1/2005
   2005 m. kovo 8 d.
   dėl ES jungtinės teisinės valstybės misijos Irake misijos vadovo paskyrimo, EUJUST LEX
   (2005/232/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečiąją pastraipą,
   atsižvelgdamas į 2005 m. kovo 7 d. Tarybos bendruosius veiksmus 2005/190/BUSP dėl Europos Sąjungos jungtinės teisinės valstybės misijos Irake EUJUST LEX (1), ypač į jų 9 straipsnio 1 dalį,
   kadangi:

               (1)

               Bendrųjų veiksmų 2005/190/BUSP 9 straipsnio 1 dalyje nustatyta, kad Taryba įgalioja Politinį ir saugumo komitetą priimti atitinkamus sprendimus pagal Sutarties 25 straipsnį, įskaitant sprendimą Generalinio sekretoriaus-Vyriausiojo įgaliotinio pasiūlymu skirti misijos vadovą.

               (2)

               Generalinis sekretorius-Vyriausiasis įgaliotinis pasiūlė skirti Stephen WHITE,

         NUSPRENDĖ:
   1 straipsnis
   Stephen WHITE skiriamas ES jungtinės teisinės valstybės misijos Irake, EUJUST LEX, misijos vadovu nuo misijos pradėjimo dienos. Iki tos dienos jis veikia kaip planavimo grupės vadovas.
   2 straipsnis
   Šis sprendimas įsigalioja jo priėmimo dieną.
   Jis taikomas iki 2006 m. birželio 30 d.

      Priimta Briuselyje, 2005 m. kovo 8 d.

            Politinio ir saugumo komiteto vardu

            Pirmininkas

         P. DUHR

      (1)  OL L 62, 2005 3 9, p. 37.


title: 2003 m. liepos 22 d. Tarybos sprendimas2003/642/TVR dėl Konvencijos dėl kovos su korupcija, susijusia su Europos Bendrijų pareigūnais ar Europos Sąjungos valstybių narių pareigūnais, taikymo Gibraltarui

text:
Svarbus teisinis pranešimas

|

32003D0642

Oficialusis leidinys L 226 , 10/09/2003 p. 0027 - 0027

		Tarybos sprendimas 2003/642/TVR2003 m. liepos 22 d.dėl Konvencijos dėl kovos su korupcija, susijusia su Europos Bendrijų pareigūnais ar Europos Sąjungos valstybių narių pareigūnais, taikymo GibraltaruiEUROPOS SĄJUNGOS TARYBA,atsižvelgdama į Europos Sąjungos sutartį,atsižvelgdama į Konvenciją dėl kovos su korupcija, susijusia su Europos Bendrijų pareigūnais ar Europos Sąjungos valstybių narių pareigūnais [1] (toliau – "Konvencija dėl korupcijos"),kadangi:(1) Konvencija dėl korupcijos buvo parengta 1997 m. gegužės 26 d. Tarybos aktu,(2) Konvencijoje dėl korupcijos nenumatyta nuostata dėl jos taikymo Gibraltarui.(3) Konvencija dėl korupcijos ir keletas kitų konvencijų, parengtų remiantis tuo pačiu pagrindu, buvo sudarytos pagal Europos Sąjungos sutarties VI antrašinę dalį iki 2000 m. birželio 1 d. [2] ir tuo metu nebuvo numatyta jas taikyti Gibraltarui.(4) Jungtinė Karalystė yra atsakinga už Gibraltaro tarptautinius santykius.(5) Reikėtų, kad Konvencija dėl korupcijos būtų taikoma Gibraltarui,NUSPRENDĖ:1 straipsnisKonvencija dėl korupcijos taikoma Gibraltarui.2 straipsnisŠis sprendimas skelbiamas Europos Sąjungos oficialiajame leidinyje ir įsigalioja jo paskelbimo dieną.Priimta Briuselyje, 2003 m. liepos 22 d.Tarybos varduPirmininkasG. Alemanno[1] OL C 195, 1997 6 25, p. 1.[2] Data, kurią įsigaliojo Ispanijos ir Jungtinės Karalystės susitarimai dėl Gibraltaro insitucijų pagal ES ir EB priemones ir susijusias sutartis.--------------------------------------------------


title: 2016 m. gegužės 17 d. Tarybos sprendimas (ES) 2016/817 dėl Protokolo, kuriuo nustatomos Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarime numatytos žvejybos galimybės ir finansinis įnašas, sudarymo Europos Sąjungos vardu

text:
25.5.2016

               LT

               Europos Sąjungos oficialusis leidinys

               L 136/1

         TARYBOS SPRENDIMAS (ES) 2016/817
   2016 m. gegužės 17 d.
   dėl Protokolo, kuriuo nustatomos Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarime numatytos žvejybos galimybės ir finansinis įnašas, sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 6 dalies antros pastraipos a punktu ir 218 straipsnio 7 dalimi,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               2007 m. birželio 28 d. Taryba priėmė Reglamentą (EB) Nr. 753/2007 (2) dėl Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarimo sudarymo (toliau – Partnerystės susitarimas). Dabartinis protokolas, kuriuo nustatytos Partnerystės susitarime numatytos žvejybos galimybės ir finansinis įnašas, baigia galioti 2015 m. gruodžio 31 d.;

               (2)

               Sąjungą derėjosi su Danijos Vyriausybe ir Grenlandijos Vyriausybe dėl naujo Partnerystės susitarimo protokolo (toliau – Protokolas), kuriuo nustatomos žvejybos galimybės ir finansinis įnašas;

               (3)

               remiantis Sprendimu (ES) 2015/2103 (3), Protokolas buvo pasirašytas ir nuo 2016 m. sausio 1 d. taikomas laikinai;

               (4)

               Partnerystės susitarimo 10 straipsniu įsteigtas jungtinis komitetas, kurio užduotis – stebėti Partnerystės susitarimo taikymą ir užtikrinti jo įgyvendinimą. Be to, remiantis Protokolu, jungtinis komitetas gali priimti tam tikrus Protokolo pakeitimus. Siekiant palengvinti tokių pakeitimų priėmimą, tikslinga Komisiją įgalioti juos patvirtinti, laikantis specialių sąlygų, taikant supaprastintą procedūrą;

               (5)

               Protokolas turėtų būti patvirtintas Sąjungos vardu,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Protokolas, kuriuo nustatomos Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarime numatytos žvejybos galimybės ir finansinis įnašas (toliau – Protokolas) (4).
   2 straipsnis
   Tarybos pirmininkas Sąjungos vardu pateikia Protokolo 15 straipsnyje numatytą pranešimą.
   3 straipsnis
   Laikantis šio sprendimo priede nustatytų nuostatų ir sąlygų, Komisija įgaliojama Sąjungos vardu patvirtinti jungtiniame komitete Protokolo pakeitimus.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. gegužės 17 d.

            Tarybos vardu

            Pirmininkas

         M.H.P. VAN DAM

      (1)  2016 m. balandžio 12 d. pritarimas (dar nepaskelbta Oficialiajame leidinyje).

      (2)  2007 m. birželio 28 d. Tarybos reglamentas (EB) Nr. 753/2007 dėl Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarimo sudarymo (OL L 172, 2007 6 30, p. 1).

      (3)  2015 m. lapkričio 16 d. Tarybos sprendimas (ES) 2015/2103 dėl Protokolo, kuriuo nustatomos Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo (OL L 305, 2015 11 21, p. 1).

      (4)  Protokolas buvo paskelbtas OL L 305, 2015 11 21, p. 3 kartu su sprendimu dėl jo pasirašymo.

      PRIEDAS

         Įgaliojimų taikymo sritis ir Sąjungos pozicijos, kurios turi būti laikomasi jungtiniame komitete, nustatymo procedūra

                  1)

                  Komisija įgaliojama derėtis su Grenlandija ir atitinkamais atvejais, laikantis šio priedo 3 punkto, susitarti dėl Protokolo pakeitimų, susijusių su šiais klausimais:

                              a)

                              žvejybos galimybių nustatymas pagal Protokolo 3 straipsnio 2 ir 3 dalis bei 8 straipsnį, įskaitant referencinės kainos ir leidimų mokesčių nustatymą pagal 8 straipsnį;

                              b)

                              sprendimu dėl sektorinės paramos sąlygų pagal Protokolo 5 straipsnį;

                              c)

                              priemonių, skirtų užtikrinti tausų žuvininkystės išteklių naudojimą pagal Protokolo 6 straipsnį, priėmimu.

                  2)

                  Jungtiniame komitete Sąjunga:

                              a)

                              veikia vadovaudamasi Sąjungos tikslais, kurių siekiama vykdant bendrą žuvininkystės politiką;

                              b)

                              atsižvelgia į 2012 m. kovo 19 d. Tarybos išvadas dėl komunikato dėl bendros žuvininkystės politikos išorės aspekto;

                              c)

                              skatina laikytis pozicijų, kurios yra suderinamos su atitinkamomis regioninių žuvininkystės valdymo organizacijų patvirtintomis taisyklėmis, atsižvelgiant į bendrą pakrantės valstybių vykdomą valdymą.

                  3)

                  Kai jungtinio komiteto posėdyje numatyta priimti sprendimą dėl 1 punkte nurodytų Protokolo pakeitimų, imamasi būtinų priemonių, kad pozicijoje, kuri bus pareikšta Sąjungos vardu, būtų atsižvelgta į Komisijai pateiktą naujausią statistinę, biologinę ir kitą susijusią informaciją.
                  Šiuo tikslu, remdamosi minėta informacija, Komisijos tarnybos, likus pakankamai laiko iki atitinkamo jungtinio komiteto posėdžio, perduoda Tarybai arba jos parengiamiesiems organams apsvarstyti ir patvirtinti dokumentą, kuriame išdėstyta išsami informacija apie siūlomą Sąjungos poziciją.
                  Numatomą Sąjungos poziciją 1 dalies a punkte nurodytais klausimais Taryba turi patvirtinti kvalifikuota balsų dauguma. Kitais atvejais laikoma, kad parengiamajame dokumente numatyta Sąjungos pozicija patvirtinta, jeigu tam tikras blokuojančiai mažumai lygus valstybių narių skaičius tam nepaprieštarauja Tarybos parengiamojo organo posėdyje arba per dvidešimt dienų nuo parengiamojo dokumento gavimo, atsižvelgiant į tai, kas įvyks anksčiau. Esant prieštaravimui, klausimas perduodamas Tarybai.
                  Jeigu kituose posėdžiuose, įskaitant vietoje rengiamus posėdžius, neįmanoma pasiekti susitarimo, kad Sąjungos pozicijoje būtų atsižvelgta į naujus elementus, klausimas perduodamas Tarybai arba jos parengiamiesiems organams.

                  4)

                  Komisijos prašoma tinkamu laiku imtis visų priemonių, kurios būtinos siekiant tęsti tolesnę veiklą, susijusią su jungtinio komiteto sprendimu, be kita ko, atitinkamais atvejais paskelbti atitinkamą sprendimą Europos Sąjungos oficialiajame leidinyje ir pateikti pasiūlymų, kurie būtini tokiam sprendimui įgyvendinti.


title: 2006/441/EB: 2006 m. birželio 23 d.  Komisijos sprendimas, priimantis pasiūlytus įsipareigojimus, susijusius su antidempingo tyrimu dėl tam tikrų besiūlių vamzdžių ir vamzdelių iš geležies arba plieno, kurių kilmės šalis yra,  inter alia , Rumunija, importo

text:
29.6.2006

               LT

               Europos Sąjungos oficialusis leidinys

               L 175/81

      KOMISIJOS SPRENDIMAS

   2006 m. birželio 23 d.
   priimantis pasiūlytus įsipareigojimus, susijusius su antidempingo tyrimu dėl tam tikrų besiūlių vamzdžių ir vamzdelių iš geležies arba plieno, kurių kilmės šalis yra, inter alia, Rumunija, importo
   (2006/441/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1), ypač jo 8 straipsnio 1 dalį,
   pasitarusi su Patariamuoju komitetu,
   kadangi:
   A.   PROCEDŪRA

               (1)

               2005 m. kovo 31 d. Komisija pranešimu, paskelbtu Europos Sąjungos oficialiajame leidinyje
                   (2), paskelbė apie, inter alia, antidempingo tyrimo dėl tam tikrų besiūlių vamzdžių ir vamzdelių iš geležies arba plieno (toliau – besiūliai vamzdžiai ir vamzdeliai), kurių kilmės šalys yra Kroatija, Rumunija, Rusija ir Ukraina, importo į Bendriją inicijavimą.

               (2)

               Galutiniai tyrimo duomenys ir išvados yra pateikiami Tarybos reglamente (EB) Nr. 954/2006 (3) nustatančiame, inter alia, galutinį antidempingo muitą tam tikrų besiūlių vamzdžių ir vamzdelių iš geležies arba plieno, kurių kilmės šalys yra Kroatija, Rumunija, Rusija ir Ukraina, importui.

         B.   ĮSIPAREIGOJIMAS

               (3)

               Prieš priimant galutines antidempingo priemones šie bendradarbiaujantys eksportuojantys gamintojai Rumunijoje (toliau – eksportuojantys gamintojai) pateikė su kaina susijusius įsipareigojimus pagal Reglamento (EB) Nr. 384/96 (toliau – pagrindinis reglamentas) 8 straipsnio 1 dalį:

                           —

                              SC Artrom SA,

                           —

                              SC Silcotub SA,

                           —

                              SC Mittal Steel Roman SA.

               (4)

               Tuose įsipareigojimuose eksportuojantys gamintojai pasiūlė parduoti ribotą didžiausią kiekį atitinkantį svarstomosios prekės rūšių skaičių, kaip apibrėžta Reglamente (EB) Nr. 954/2006, už kainą, lygią žalingą dempingo poveikį panaikinančiam kainų lygiui arba už jį didesnę. Didžiausią kiekį viršijančiam importui bus taikomas antidempingo muitas. Atsižvelgiant į apribojimus, susijusius su šių įsipareigojimų stebėjimu, įsipareigojimuose numatytų rūšių skaičius visais atvejais neviršija šešių, o svarstomosios rūšys sudaro apie 75 % viso eksportuojančių gamintojų pardavimo į Bendriją. Eksportuojantys gamintojai taip pat įsipareigoja atsižvelgti į skirtingas minimalias skirtingų prekių rūšių, minimų įsipareigojimuose, importo kainas. Kitoms svarstomosios prekės rūšims, kurias eksportuojantys gamintojai eksportuoja į Bendriją, bus taikomas galiojantis antidempingo muitas.

               (5)

               Reikia pažymėti, kad svarstomosios prekės ir pagrindinių žaliavų, naudojamų jos gamybai, kainos pastaraisiais metais labai svyravo ir šio svyravimo nebuvo galima išlyginti taikant indeksuotą minimalią importo kainą. Tačiau tikimybę, kad kainos labai svyruos, būtų galima sumažinti, jei įsipareigojimų priėmimui būtų nustatytos laiko ribos. Visais atvejais šių įsipareigojimų galiojimo trukmę riboja artėjanti Rumunijos stojimo į Bendriją data, nes nuo stojimo dienos eksportuojantiems gamintojams nebebus taikomos antidempingo priemonės, nustatytos Reglamentu (EB) Nr. 954/2006.

               (6)

               Eksportuojantys gamintojai Komisijai taip pat reguliariai teiks išsamią informaciją apie savo eksportą į Bendriją tam, kad Komisija galėtų veiksmingai stebėti įsipareigojimus. Be to, šių bendrovių pardavimo struktūra yra tokia, kad, Komisijos manymu, pavojus, jog bus bandoma nesilaikyti prisiimtų įsipareigojimų, yra ribotas.

               (7)

               Atsižvelgiant į tai, kas išdėstyta pirmiau, įsipareigojimai yra priimtini. Tačiau dėl 5 konstatuojamojoje dalyje nurodytų priežasčių įsipareigojimų priėmimo laikas yra apribojamas iki devynių mėnesių, nepažeidžiant įprastos antidempingo priemonių, nustatytų Reglamentu (EB) Nr. 954/2006, galiojimo trukmės. Be to, Komisija pasilieka galimybę, pasitarusi su valstybėmis narėmis, laiku iš naujo įvertinti šių įsipareigojimų priimtinumą.

               (8)

               Kad Komisija galėtų veiksmingai stebėti, kaip eksportuojantys gamintojai laikosi prisiimtų įsipareigojimų, jie atleidžiami nuo muito su sąlyga, kad pateikę prašymą išleisti į laisvą apyvartą prekes pagal įsipareigojimus atitinkamai muitinei pridės sąskaitą faktūrą su bent Reglamento (EB) Nr. 954/2006 priede nurodyta informacija. Tokia informacija reikalinga taip pat tam, kad muitinės galėtų pakankamai tiksliai nustatyti, ar siunta atitinka prekybos dokumentus. Jei tokia sąskaita faktūra nepateikiama arba nesilaikoma kitų sąlygų, nustatytų minėtame Tarybos reglamente, turi būti sumokėtas atitinkamo dydžio antidempingo muitas.

               (9)

               Siekiant užtikrinti, kad įsipareigojimų bus laikomasi, minėtu Tarybos reglamentu importuotojai buvo informuoti, kad nesilaikant minėtame reglamente nustatytų sąlygų arba jei Komisija atsiima įsipareigojimo pripažinimą, už atitinkamus sandorius gali susidaryti skola muitinei.

               (10)

               Jeigu įsipareigojimai pažeidžiami arba atsiimami, arba jei Komisija atsiima įsipareigojimo pripažinimą, antidempingo muitas, nustatytas pagal pagrindinio reglamento 9 straipsnio 4 dalį, yra automatiškai taikomas laikantis pagrindinio reglamento 8 straipsnio 9 dalies.

         C.   PAVADINIMO PAKEITIMAS

               (11)

               Bendrovė SC Artrom SA informavo Komisiją, kad 2006 m. gegužės 22 d. ji pasikeitė pavadinimą į SC TMK – Artrom SA siekdama parodyti, kad bendrovė priklauso bendrovių grupei.

               (12)

               Komisija ištyrė pateiktą informaciją ir padarė išvadą, kad pavadinimo pakeitimas neturi jokio poveikio bendrovės struktūrai ir juridiniam statusui arba Komisijos išvadoms. Todėl visos nuorodos, skirtos SC Artrom SA, turėtų būti taikomos SC TMK – Artrom SA,

         PRIĖMĖ ŠĮ SPRENDIMĄ:
   1 straipsnis
   Toliau nurodytų eksportuojančių gamintojų pasiūlyti įsipareigojimai, susiję su antidempingo tyrimu dėl tam tikrų besiūlių vamzdžių ir vamzdelių iš geležies arba plieno, kurių kilmės šalis yra, inter alia, Rumunija, importo yra priimami.

               Šalis

               Bendrovė

               TARIC papildomas kodas

               Rumunija

                              SC TMK – Artrom SA

                              Draganesti Street No 30

                              230119 Slatina

               A738

                              SC Silcotub SA

                              93, Mihai Viteazu Bvd.

                              450131 Zalau

                              Salaj County

               A739

                              SC Mittal Steel Roman SA

                              Stefan cel Mare Street No 246

                              611040 Roman

                              Neamt County

               A740

         2 straipsnis
   Šis sprendimas įsigalioja kitą dieną nuo jo paskelbimo Europos Sąjungos oficialiajame leidinyje ir taikomas devynis mėnesius.

      Priimta Briuselyje, 2006 m. birželio 23 d.

            Komisijos vardu

         Peter MANDELSON

            Komisijos narys

      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005, (OL L 340, 2005 12 23, p. 17).

      (2)  OL C 77, 2005 3 31, p. 2.

      (3)  Žr. šio Oficialiojo leidinio p 4.


title: 2015 m. birželio 2 d. Politinio ir saugumo komiteto sprendimas (BUSP) 2015/875 dėl trečiųjų valstybių įnašų į Europos Sąjungos BSGP karinę patariamąją misiją Centrinės Afrikos Respublikoje (EUMAM RCA) priėmimo (EUMAM RCA/3/2015)

text:
6.6.2015

               LT

               Europos Sąjungos oficialusis leidinys

               L 142/29

         POLITINIO IR SAUGUMO KOMITETO SPRENDIMAS (BUSP) 2015/875
   2015 m. birželio 2 d.
   dėl trečiųjų valstybių įnašų į Europos Sąjungos BSGP karinę patariamąją misiją Centrinės Afrikos Respublikoje (EUMAM RCA) priėmimo (EUMAM RCA/3/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2015 m. sausio 19 d. Tarybos sprendimą (BUSP) 2015/78 dėl Europos Sąjungos BSGP karinės patariamosios misijos Centrinės Afrikos Respublikoje (EUMAM RCA) (1), ypač į jo 8 straipsnio 2 dalį,
   kadangi:

               (1)

               pagal Sprendimo (BUSP) 2015/78 8 straipsnio 2 dalį Taryba įgaliojo Politinį ir saugumo komitetą priimti atitinkamus sprendimus dėl trečiųjų valstybių siūlomų įnašų priėmimo;

               (2)

               EUMAM RCA ES misijos vadui pateikus rekomendaciją dėl Serbijos Respublikos siūlomo įnašo ir atsižvelgiant į Europos Sąjungos karinio komiteto rekomendaciją, tas pasiūlymas turėtų būti priimtas;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   1.   Serbijos Respublikos siūlomas įnašas į Europos Sąjungos BSGP karinę patariamąją misiją Centrinės Afrikos Respublikoje (EUMAM RCA) yra priimamas ir laikomas dideliu.
   2.   Serbijos Respublika atleidžiama nuo finansinių įnašų į EUMAM RCA biudžetą.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. birželio 2 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 13, 2015 1 20, p. 8.


title: 2010/614/ES: 2010 m. birželio 14 d. Tarybos sprendimas dėl AKR ir ES Ministrų Taryboje Europos Sąjungos priimtinos pozicijos dėl pereinamojo laikotarpio priemonių, taikomų nuo susitarimo, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas, pasirašymo dienos iki jo įsigaliojimo

text:
13.10.2010

               LT

               Europos Sąjungos oficialusis leidinys

               L 269/1

         TARYBOS SPRENDIMAS
   2010 m. birželio 14 d.
   dėl AKR ir ES Ministrų Taryboje Europos Sąjungos priimtinos pozicijos dėl pereinamojo laikotarpio priemonių, taikomų nuo susitarimo, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas, pasirašymo dienos iki jo įsigaliojimo
   (2010/614/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,
   atsižvelgdama į 2000 m. birželio 23 d. Kotonu pasirašytą (1) ir 2005 m. birželio 25 d. Liuksemburge iš dalies pakeistą (2) Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (toliau – Kotonu susitarimas), pirmiausia į jo 95 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Kotonu susitarimas sudarytas dvidešimčiai metų nuo 2000 m. kovo 1 d. Vis dėlto įtraukta nuostata, pagal kurią įmanoma jį iš dalies pakeisti po kiekvieno penkerių metų laikotarpio atliekant peržiūrą.

               (2)

               2005 m. vasario 23 d. Briuselyje baigtos derybos dėl Kotonu susitarimo pirmo dalinio pakeitimo. Liuksemburge 2005 m. birželio 25 d. pasirašytas iš dalies keičiantis susitarimas įsigaliojo 2008 m. liepos 1 d.

               (3)

               2009 m. vasario 23 d. Taryba įgaliojo Komisiją pradėti derybas su Afrikos, Karibų jūros ir Ramiojo vandenyno grupės valstybėmis, kad antrą kartą būtų iš dalies pakeistas Kotonu susitarimas.

               (4)

               Derybos užbaigtos 2010 m. kovo 19 d. bendrame AKR ir ES Ministrų Tarybos posėdyje parafavus tekstus, kurie sudaro susitarimo, kuriuo antrą kartą bus iš dalies pakeistas Kotonu susitarimas (toliau – Susitarimas), pagrindą.

               (5)

               Susitarimas, kuris bus pasirašytas Vagadugu 2010 m. birželio 22 d., įsigalios, kai bus baigtos Kotonu susitarimo 93 straipsnyje nurodytos ratifikavimo procedūros.

               (6)

               Pagal Kotonu susitarimo 95 straipsnio 3 dalį ES ir AKR Ministrų Taryba priima pereinamojo laikotarpio priemones, būtinas nuo Susitarimo pasirašymo dienos iki jo įsigaliojimo.

               (7)

               Susitarimo laikinas taikymas turėtų būti būtina ir pakankama pereinamojo laikotarpio priemonė,

         PRIĖMĖ ŠĮ SPRENDIMĄ:
   Vienintelis straipsnis
   Europos Sąjungos priimtina pozicija AKR ir ES Ministrų Taryboje dėl pereinamojo laikotarpio priemonių, taikomų nuo susitarimo, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (toliau – Susitarimas), pasirašymo dienos iki jo įsigaliojimo, – patvirtinti laikiną Susitarimo taikymą pridedamame AKR ir ES Ministrų Tarybos sprendimo projekte nurodytomis sąlygomis.
   Gali būti sutarta dėl sprendimo projekto nedidelių pakeitimų, tuo atveju šio sprendimo iš dalies keisti nereikia.

      Priimta Liuksemburge 2010 m. birželio 14 d.

            Tarybos vardu

            Pirmininkas

         D. LÓPEZ GARRIDO

      (1)  OL L 317, 2000 12 15, p. 3.

      (2)  OL L 209, 2005 8 11, p. 27.

      PRIEDAS

         PROJEKTAS AKR IR ES MINISTRŲ TARYBOS SPRENDIMAS Nr. …/2010
         2010 m. birželio 22 d.
         dėl pereinamojo laikotarpio priemonių, taikomų nuo susitarimo, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas, pasirašymo dienos iki jo įsigaliojimo
         AKR IR ES MINISTRŲ TARYBA,
         atsižvelgdama į 2000 m. birželio 23 d. Kotonu pasirašytą (1) ir 2005 m. birželio 25 d. Liuksemburge pirmą kartą iš dalies pakeistą (2) Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (toliau – Kotonu susitarimas), ypač į jo 95 straipsnio 3 dalį,
         kadangi:

                     (1)

                     Kotonu susitarimas sudarytas dvidešimčiai metų nuo 2000 m. kovo 1 d. Vis dėlto įtraukta nuostata, pagal kurią įmanoma jį iš dalies pakeisti po kiekvieno penkerių metų laikotarpio atliekant peržiūrą.

                     (2)

                     2005 m. vasario 23 d. Briuselyje baigtos derybos dėl Kotonu susitarimo pirmo dalinio pakeitimo. Liuksemburge 2005 m. birželio 25 d. pasirašytas iš dalies keičiantis susitarimas įsigaliojo 2008 m. liepos 1 d.

                     (3)

                     Derybos dėl Kotonu susitarimo antro dalinio pakeitimo AKR ir ES Ministrų Tarybos posėdyje oficialiai pradėtos 2009 m. gegužės 29 d. ir baigtos Briuselyje 2010 m. kovo 19 d. Susitarimas, kuriuo antrą kartą iš dalies keičiamas Kotonu susitarimas (toliau – Susitarimas), pasirašytas Vagadugu 2010 m. birželio 22 d., įsigalios, kai bus baigtos Kotonu susitarimo 93 straipsnyje nurodytos ratifikavimo procedūros.

                     (4)

                     Pagal Kotonu susitarimo 95 straipsnio 3 dalį AKR ir ES Ministrų Taryba priima pereinamojo laikotarpio priemones, būtinas nuo Susitarimo pasirašymo dienos iki jo įsigaliojimo.

                     (5)

                     Europos Sąjunga, jos valstybės narės ir Afrikos, Karibų jūros bei Ramiojo vandenyno grupės valstybės (toliau – Šalys) mano, kad tinkama numatyti laikiną Susitarimo taikymą nuo jo pasirašymo dienos.

                     (6)

                     Šalys sieks baigti ratifikavimo procesą per dvejus metus nuo Susitarimo pasirašymo dienos,

               PRIĖMĖ ŠĮ SPRENDIMĄ:
         1 straipsnis
         Laikinas Susitarimo taikymas
         Susitarimas, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (toliau – Susitarimas), laikinai taikomas nuo jo pasirašymo dienos.
         2 straipsnis
         Šio sprendimo įgyvendinimas ir Susitarimo įsigaliojimas
         Sąjunga imasi visų priemonių šio sprendimo visapusiškam įgyvendinimui užtikrinti. Sąjungos valstybės narės ir Afrikos, Karibų jūros bei Ramiojo vandenyno grupės valstybės raginamos imtis priemonių, kurios, jų manymu, tinkamos šiam sprendimui įgyvendinti.
         Šalys siekia baigti visas būtinas procedūras, kad užtikrintų, kad per dvejus metus nuo pasirašymo dienos Susitarimas visapusiškai įsigaliotų.
         3 straipsnis
         Šio sprendimo įsigaliojimas ir galiojimas
         Šis sprendimas įsigalioja Susitarimo pasirašymo dieną.
         Jis taikomas iki Susitarimo įsigaliojimo dienos.

            Priimta Vagadugu 2010 m. birželio 22 d.

                  AKR ir ES Ministrų Tarybos vardu

                  Pirmininkas

         (1)  OL L 317, 2000 12 15, p. 3.

         (2)  OL L 209, 2005 8 11, p. 27.


title: 2013/561/ES: 2013 m. balandžio 17 d. Europos Parlamento sprendimas dėl Europos profesinio mokymo plėtros centro 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/179

         EUROPOS PARLAMENTO SPRENDIMAS
   2013 m. balandžio 17 d.
   dėl Europos profesinio mokymo plėtros centro 2011 finansinių metų sąskaitų uždarymo
   (2013/561/ES)
   EUROPOS PARLAMENTAS,

               —

               atsižvelgdamas į Europos profesinio mokymo plėtros centro 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos profesinio mokymo plėtros centro 2011 finansinių metų galutinių metinių ataskaitų kartu su centro atsakymais (1),

               —

               atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (4), ypač į jo 12a straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A7-0073/2013),

               1.

               pritaria Europos profesinio mokymo plėtros centro 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Europos profesinio mokymo plėtros centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 17.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 39, 1975 2 13, p. 1.

      (5)  OL L 357, 2002 12 31, p. 72.


title: 2005/948/EB: 2005 m. gruodžio 20 d.  Tarybos sprendimas, dėl Europos bendrijos ir Baltarusijos Respublikos susitarimo pasikeičiant laiškais, iš dalies keičiančio Europos bendrijos ir Baltarusijos Respublikos susitarimą dėl prekybos tekstilės gaminiais, pasirašymo ir laikino taikymo

text:
28.12.2005

               LT

               Europos Sąjungos oficialusis leidinys

               L 345/21

         TARYBOS SPRENDIMAS
   2005 m. gruodžio 20 d.
   dėl Europos bendrijos ir Baltarusijos Respublikos susitarimo pasikeičiant laiškais, iš dalies keičiančio Europos bendrijos ir Baltarusijos Respublikos susitarimą dėl prekybos tekstilės gaminiais, pasirašymo ir laikino taikymo
   (2005/948/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               Komisija Bendrijos vardu susiderėjo dėl dvišalio susitarimo vieneriems metams pratęsti esamo dvišalio susitarimo dėl prekybos tekstilės gaminiais su Baltarusijos Respublika ir jo protokolų galiojimą; kartu buvo pakoreguotos kiekybinės normos.

               (2)

               Susitarimas turėtų būti pasirašytas Bendrijos vardu su sąlyga, kad jis bus sudarytas vėliau.

               (3)

               Šis dvišalis susitarimas turėtų būti laikinai taikomas nuo 2006 m. sausio 1 d., kol bus atliktos jo sudarymui būtinos procedūros, jeigu jį abipusiškai laikinai taikys ir Baltarusijos Respublika,

         NUSPRENDĖ:
   1 straipsnis
   Su sąlyga, kad Susitarimas bus sudarytas vėliau, Tarybos pirmininkas įgaliojamas paskirti asmenis, įgaliotus Europos bendrijos vardu pasirašyti Europos bendrijos ir Baltarusijos susitarimą pasikeičiant laiškais, iš dalies keičiantį Europos bendrijos ir Baltarusijos Respublikos susitarimą dėl prekybos tekstilės gaminiais (toliau – Susitarimas).
   2 straipsnis
   Susitarimas laikinai taikomas nuo 2006 m. sausio 1 d., kol bus formaliai sudarytas, ir su sąlyga, kad jį abipusiškai laikinai taikys ir Baltarusijos Respublika.
   Susitarimo tekstas pridedamas prie šio sprendimo.
   3 straipsnis
   1.   Jeigu Baltarusija nevykdys įsipareigojimų pagal šio Susitarimo 2.4 punktą, 2006 m. kvota bus sumažinta iki 2005 m. taikyto dydžio.
   2.   Sprendimas įgyvendinti 1 dalį priimamas laikantis procedūrų, nurodytų 1993 m. spalio 12 d. Tarybos reglamento (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių (1) 17 straipsnyje.
   4 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja kitą dieną po jo paskelbimo dienos.

      Priimta Briuselyje, 2005 m. gruodžio 20 d.

            Tarybos vardu

            Pirmininkė

         M. BECKETT

      (1)  OL L 275, 1993 11 8, p. 1. Reglamentas su paskutiniais pakeitimais, padarytais Reglamentu (EB) Nr. 1478/2005 (OL L 236, 2005 9 13, p. 3).
    ---documentbreak---

               28.12.2005

               LT

               Europos Sąjungos oficialusis leidinys

               L 345/23

         EUROPOS BENDRIJOS
   ir Baltarusijos Respublikos susitarimas pasikeičiant laiškais, iš dalies keičiantis Europos bendrijos ir Baltarusijos Respublikos susitarimą dėl prekybos tekstilės gaminiais
   Pone,
   1.   Turiu garbę priminti 1993 m. balandžio 1 d. parafuotą Europos bendrijos ir Baltarusijos Respublikos susitarimą dėl prekybos tekstilės gaminiais, kuris paskutinį kartą buvo iš dalies pakeistas ir pratęstas 2004 m. lapkričio 29 d. parafuotu Susitarimu pasikeičiant laiškais (toliau – Susitarimas).
   2.   Atsižvelgiant į tai, kad Susitarimo galiojimas baigiasi 2005 m. gruodžio 31 d., ir laikantis Susitarimo 19 straipsnio 1 dalies, Europos bendrija ir Baltarusijos Respublika susitaria dar vieneriems metams pratęsti Susitarimo galiojimą, jei bus padaryti toliau nurodyti pakeitimai ir laikomasi toliau nustatytų sąlygų:

               2.1.

               Susitarimo 19 straipsnio 1 dalies antras ir trečias sakiniai pakeičiami taip:
               „Jis taikomas iki 2006 m. gruodžio 31 d.“.

               2.2.

               II priedas, kuriame pateikiami eksportui iš Baltarusijos Respublikos į Europos bendriją taikomi kiekybiniai apribojimai, pakeičiamas šio laiško 1 priedėliu.

               2.3.

               C protokolo priedas, kuriame pateikiami kiekybiniai apribojimai, taikomi eksportui iš Baltarusijos Respublikos į Europos bendriją po Baltarusijos Respublikoje atliktų OPT operacijų, laikotarpiu nuo 2006 m. sausio 1 d. iki 2006 m. gruodžio 31 d. pakeičiamas šio laiško 2 priedėliu.

               2.4.

               Europos bendrijos kilmės tekstilės gaminių ir drabužių importui į Baltarusiją 2006 m. taikomi muitai neturi būti didesni už muitus, 2003 m. numatytus 1999 m. lapkričio 11 d. parafuotame Europos bendrijos ir Baltarusijos Respublikos susitarimo pasikeičiant laiškais 4 priedėlyje.
               Jei šios normos nebus taikomos, Bendrija turės teisę likusiu Susitarimo galiojimo laikotarpiu pro rata pagrindu iš naujo įvesti 2005 m. taikyto dydžio kiekybinius apribojimus, kaip nurodyta 2004 m. lapkričio 29 d. parafuotame Pasikeitime laiškais.

         3.   Jei iki Susitarimo galiojimo pabaigos Baltarusijos Respublika taps Pasaulio prekybos organizacijos (PPO) nare, nuo Baltarusijos Respublikos prisijungimo prie PPO dienos taikomi PPO susitarimai ir taisyklės.
   4.   Būčiau dėkingas, jei galėtumėte patvirtinti, kad Jūsų Vyriausybė sutinka su tuo, kas pirmiau išdėstyta. Jei taip, šis Susitarimas pasikeičiant laiškas įsigalioja pirmą mėnesio, einančio po tos dienos, kurią Šalys praneša viena kitai apie šiam tikslui būtinų teisinių procedūrų užbaigimą, dieną. Kol kas jis taikomas laikinai nuo 2006 m. sausio 1 d. laikantis abipusiškumo sąlygos.
   Reiškiu Jums savo didžią pagarbą.

         Europos Sąjungos Tarybos vardu

      1 priedėlis

            „II PRIEDAS

                        Baltarusija

                        Kategorija

                        Vienetas

                        Kvota nuo 2006 m. sausio 1 d.

                        IA grupė

                        1

                        tonos

                        1 585

                        2

                        tonos

                        6 000

                        3

                        tonos

                        242

                        IB grupė

                        4

                        T vienetai

                        1 672

                        5

                        T vienetai

                        1 105

                        6

                        T vienetai

                        1 550

                        7

                        T vienetai

                        1 252

                        8

                        T vienetai

                        1 160

                        IIA grupė

                        9

                        tonos

                        363

                        20

                        tonos

                        329

                        22

                        tonos

                        524

                        23

                        tonos

                        255

                        39

                        tonos

                        241

                        IIB grupė

                        12

                        T poros

                        5 959

                        13

                        T vienetai

                        2 651

                        15

                        T vienetai

                        1 569

                        16

                        T vienetai

                        186

                        21

                        T vienetai

                        930

                        24

                        T vienetai

                        844

                        26/27

                        T vienetai

                        1 117

                        29

                        T vienetai

                        468

                        73

                        T vienetai

                        329

                        83

                        tonos

                        184

                        IIIA grupė

                        33

                        tonos

                        387

                        36

                        tonos

                        1 309

                        37

                        tonos

                        463

                        50

                        tonos

                        207

                        IIIB grupė

                        67

                        tonos

                        356

                        74

                        T vienetai

                        377

                        90

                        tonos

                        208

                        IV grupė

                        115

                        tonos

                        95

                        117

                        tonos

                        2 100

                        118

                        tonos

                        471

                        T vienetai: tūkstančiais vienetų.“

      2 priedėlis

            „C PROTOKOLO PRIEDAS

                        Kategorija

                        Vienetas

                        Nuo 2006 1 1

                        4

                        1 000 vienetų

                        5 055

                        5

                        1 000 vienetų

                        7 047

                        6

                        1 000 vienetų

                        9 398

                        7

                        1 000 vienetų

                        7 054

                        8

                        1 000 vienetų

                        2 402

                        12

                        1 000 vienetų

                        4 749

                        13

                        1 000 vienetų

                        744

                        15

                        1 000 vienetų

                        4 120

                        16

                        1 000 vienetų

                        839

                        21

                        1 000 vienetų

                        2 741

                        24

                        1 000 vienetų

                        706

                        26/27

                        1 000 vienetų

                        3 434

                        29

                        1 000 vienetų

                        1 392

                        73

                        1 000 vienetų

                        5 337

                        83

                        tonos

                        709

                        74

                        1 000 vienetų

                        931“

   Gerbiamasis Pone,
   Turiu garbės pranešti, kad gavau Jūsų … m. … d. laišką, kuriame rašoma:

      1.   Turiu garbę priminti 1993 m. balandžio 1 d. parafuotą Europos bendrijos ir Baltarusijos Respublikos susitarimą dėl prekybos tekstilės gaminiais, kuris paskutinį kartą buvo iš dalies pakeistas ir pratęstas 2004 m. lapkričio 29 d. parafuotu Susitarimu pasikeičiant laiškais (toliau – Susitarimas).
      2.   Atsižvelgiant į tai, kad Susitarimo galiojimas baigiasi 2005 m. gruodžio 31 d., ir laikantis Susitarimo 19 straipsnio 1 dalies, Europos bendrija ir Baltarusijos Respublika susitaria dar vieneriems metams pratęsti Susitarimo galiojimą, jei bus padaryti toliau nurodyti pakeitimai ir laikomasi toliau nustatytų sąlygų:

                  2.1.

                  Susitarimo 19 straipsnio 1 dalies antras ir trečias sakiniai pakeičiami taip:
                  „Jis taikomas iki 2006 m. gruodžio 31 d.“.

                  2.2.

                  II priedas, kuriame pateikiami eksportui iš Baltarusijos Respublikos į Europos bendriją taikomi kiekybiniai apribojimai, pakeičiamas šio laiško 1 priedėliu.

                  2.3.

                  C protokolo priedas, kuriame pateikiami kiekybiniai apribojimai, taikomi eksportui iš Baltarusijos Respublikos į Europos bendriją po Baltarusijos Respublikoje atliktų OPT operacijų, laikotarpiu nuo 2006 m. sausio 1 d. iki 2006 m. gruodžio 31 d. pakeičiamas šio laiško 2 priedėliu.

                  2.4.

                  Europos bendrijos kilmės tekstilės gaminių ir drabužių importui į Baltarusiją 2006 m. taikomi muitai neturi būti didesni už muitus, 2003 m. numatytus 1999 m. lapkričio 11 d. parafuotame Europos bendrijos ir Baltarusijos Respublikos susitarimo pasikeičiant laiškais 4 priedėlyje.
                  Jei šios normos nebus taikomos, Bendrija turės teisę likusiu Susitarimo galiojimo laikotarpiu pro rata pagrindu iš naujo įvesti 2005 m. taikyto dydžio kiekybinius apribojimus, kaip nurodyta 2004 m. lapkričio 29 d. parafuotame Pasikeitime laiškais.

            3.   Jei iki Susitarimo galiojimo pabaigos Baltarusijos Respublika taps Pasaulio prekybos organizacijos (PPO) nare, nuo Baltarusijos Respublikos prisijungimo prie PPO dienos taikomi PPO susitarimai ir taisyklės.
      4.   Būčiau dėkingas, jei galėtumėte patvirtinti, kad Jūsų Vyriausybė sutinka su tuo, kas pirmiau išdėstyta. Jei taip, šis Susitarimas pasikeičiant laiškas įsigalioja pirmą mėnesio, einančio po tos dienos, kurią šalys praneša viena kitai apie šiam tikslui būtinų teisinių procedūrų užbaigimą, dieną. Kol kas jis taikomas laikinai nuo 2006 m. sausio 1 d. laikantis abipusiškumo sąlygos.“.

   Turiu garbę patvirtinti, kad mano Vyriausybė pritaria Jūsų laiško turiniui.
   Reiškiu Jums savo didžią pagarbą.

         Baltarusijos Respublikos Vyriausybės vardu


title: 2006/908/EB,Euratomas: 2006 m. gruodžio 4 d. Tarybos sprendimas dėl trečio Bendrijos įnašo į Europos rekonstrukcijos ir plėtros banką Černobylio apsaugos fondui pirmosios įmokos

text:
9.12.2006

               LT

               Europos Sąjungos oficialusis leidinys

               L 346/28

      TARYBOS SPRENDIMAS

   2006 m. gruodžio 4 d.
   dėl trečio Bendrijos įnašo į Europos rekonstrukcijos ir plėtros banką Černobylio apsaugos fondui pirmosios įmokos
   (2006/908/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 308 straipsnį,
   atsižvelgdama į Europos atominės energijos bendrijos steigimo sutartį, ypač į jos 203 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Bendrija, siekdama nustatyti aiškią paramos Ukrainai, besistengiančiai pašalinti 1986 m. balandžio 26 d. Černobylio atominėje elektrinėje įvykusios branduolinės katastrofos padarinius, politiką, Europos rekonstrukcijos ir plėtros banke (ERPB) įkurtam Černobylio apsaugos fondui 1999–2000 m. jau skyrė 90,5 mln. EUR pagal Sprendimą 98/381/EB, Euratomas (2), ir dar 100 mln. EUR 2001–2005 m. pagal Sprendimą 2001/824/EB, Euratomas (3).

               (2)

               ERPB, Černobylio apsaugos fondo administratorius, fondo paramos teikėjų asamblėjai patvirtino, kad trūksta apytikriai 250 mln. EUR ir kad nepaskirstytų lėšų nepakanka sudaryti sutarčiai dėl naujo patikimo apsauginio gaubto. Siekiant išvengti tolesnio projekto vykdymo atidėliojimo, paramos teikėjams 2005 m. teko įsipareigoti skirti papildomus įnašus.

               (3)

               Buvusiojo Didžiojo septyneto (G7) valstybės ir Bendrija, kurių įnašai į Černobylio apsaugos fondą buvo patys didžiausi, susitarė dėl principo, pagal kurį tolesni įnašai į fondą būtų mokami atsižvelgiant į ankstesnį šios naštos pasidalijimą tarp paramos teikėjų.

               (4)

               1999 m. gruodžio 29 d. Tarybos reglamente (EB, Euratomas) Nr. 99/2000 dėl paramos teikimo valstybėms partnerėms Rytų Europoje ir Vidurinėje Azijoje (4) kaip branduolinės saugos srities prioritetas minimas tikslas prisidėti prie atitinkamų ES remiamų tarptautinių iniciatyvų, tokių kaip G7/ES iniciatyva dėl Černobilio elektrinės uždarymo.

               (5)

               2000 m. rugsėjo 6 d. Komisijos komunikate Europos Parlamentui ir Tarybai Komisija pasiūlė nuo 2001 m. teikti Bendrijos finansinę paramą branduolinei saugai Naujose nepriklausomose valstybėse ir Vidurio bei Rytų Europos valstybėse vienos biudžeto eilutės, skirtos finansinei paramai branduolinei saugai Naujose nepriklausomose valstybėse, pagrindu.

               (6)

               Iš Černobylio apsaugos fondo lėšų skiriamoms dotacijoms taikomos ERPB pirkimų taisyklės, vadovaujantis nuostata, kad tokie pirkimai iš esmės turėtų būti apriboti prekėmis ir paslaugomis, kurias gamina ar tiekia valstybės paramos teikėjos arba valstybės, kuriose ERPB vykdo savo operacijas. Šios taisyklės nėra tapačios taisyklėms, kurios taikomos operacijoms, tiesiogiai finansuojamoms pagal TACIS programą, taigi pastarosios negali būti taikomos šiuo sprendimu nustatomam įnašui.

               (7)

               Tačiau reikėtų užtikrinti, kad vykdant pirkimus pagal ERPB Černobylio apsaugos fondo taisykles nebūtų jokios atskirų valstybių narių diskriminacijos, nepriklausomai nuo to, ar jos yra sudariusios atskirus susitarimus su ERPB dėl įnašo, ar ne.

               (8)

               Taip pat tikslinga, kad pirkimai iš trečiųjų šalių, kurios nėra TACIS šalys partnerės, būtų leidžiami atsižvelgiant į kiekvieną konkretų atvejį, kai tai naudinga įgyvendinant projektus pagal Černobylio apsaugos įgyvendinimo planą.

               (9)

               Sutartyse nėra numatyta jokių kitų įgaliojimų šiam sprendimui priimti nei numatytieji EB sutarties 308 straipsnyje ir Euratomo sutarties 203 straipsnyje,

         NUSPRENDĖ:
   1 straipsnis
   Bendrija 2006 m. skiria 14,4 mln. EUR įnašą į Europos rekonstrukcijos ir plėtros banką (ERPB) Černobylio apsaugos fondui.
   Asignavimus tvirtina biudžeto valdymo institucija, neviršydama finansinės perspektyvos ribų. Įnašas finansuojamas iš esamų metinių biudžeto asignavimų.
   2 straipsnis
   1.   Komisija administruoja įnašą į Černobylio apsaugos fondą pagal 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač atsižvelgdama į patikimo ir efektyvaus valdymo principus.
   Komisija siunčia visą susijusią informaciją biudžeto valdymo institucijai ir Audito Rūmams bei teikia bet kokią papildomą informaciją, kurios minėtos institucijos gali pageidauti, apie su Bendrijos įnašu susijusius Černobylio apsaugos fondo veiklos aspektus.
   2.   Komisija užtikrina, kad atskiros valstybės narės nebūtų diskriminuojamos vykdant su dotacijomis iš Černobylio apsaugos fondo lėšų susijusius pirkimus.
   Komisija gali leisti vykdyti pirkimus iš trečiųjų šalių, kurios nėra TACIS šalys partnerės, atsižvelgdama į kiekvieną konkretų atvejį, kai tai naudinga įgyvendinant projektus pagal Černobylio apsaugos įgyvendinimo planą.
   3 straipsnis
   Remiantis Černobylio apsaugos fondo taisyklių II straipsnio 2.02 punktu, Bendrijos įnašas teikiamas pagal oficialų Komisijos ir ERPB susitarimą dėl įnašo.
   4 straipsnis
   Komisija Europos Parlamentui ir Tarybai teikia Černobylio apsaugos fondo įgyvendinimo metinius pažangos pranešimus.

      Priimta Briuselyje, 2006 m. gruodžio 4 d.

            Tarybos vardu

            Pirmininkė

         L. LUHTANEN

      (1)  2006 m. lapkričio 14 d. pareikšta nuomonė (dar nepaskelbta Oficialiajame leidinyje).

      (2)  OL L 171, 1998 6 17, p. 31.

      (3)  OL L 308, 2001 11 27, p. 25.

      (4)  OL L 12, 2000 1 18, p. 1. Reglamentas su pakeitimais, padarytais Reglamentu (EB) Nr. 2112/2005 (OL L 344, 2005 12 27, p. 23).

      (5)  OL L 248, 2002 9 16, p. 1.


title: 2007/547/EB: 2007 m. birželio 5 d. Tarybos sprendimas dėl Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, pasirašymo ir laikino taikymo

text:
3.8.2007

               LT

               Europos Sąjungos oficialusis leidinys

               L 202/25

         TARYBOS SPRENDIMAS
   2007 m. birželio 5 d.
   dėl Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, pasirašymo ir laikino taikymo
   (2007/547/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 44 straipsnio 2 dalį, 47 straipsnio 2 dalies trečiąjį sakinį, 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 181a straipsnius kartu su 300 straipsnio 2 dalies pirmos pastraipos antruoju sakiniu,
   atsižvelgdama į Bulgarijos Respublikos ir Rumunijos stojimo sutartį, ypač į jos 4 straipsnio 3 dalį,
   atsižvelgdama į Bulgarijos Respublikos ir Rumunijos stojimo aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   kadangi:

               (1)

               2006 m. spalio 23 d. Taryba įgaliojo Komisiją Bendrijos ir jos valstybių narių vardu vesti derybas su Armėnijos Respublika dėl Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą.

               (2)

               Atsižvelgiant į tai, kad protokolas gali būti sudarytas vėliau, jis turėtų būti pasirašytas Europos Bendrijų ir jų valstybių narių vardu.

               (3)

               Protokolas turėtų būti taikomas laikinai nuo 2007 m. sausio 1 d., kol bus baigtos atitinkamos jo oficialaus sudarymo procedūros,

         NUSPRENDĖ:
   1 straipsnis
   Tarybos pirmininkas įgaliojamas paskirti asmenį (-is), įgaliotą (-us) Europos Bendrijų bei jų valstybių narių vardu pasirašyti Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo protokolą, siekiant atsižvelgti į Bulgarijos Respublikos ir Rumunijos įstojimą į Europos Sąjungą, atsižvelgiant į tai, kad jis gali būti sudarytas vėliau.
   Protokolo tekstas pridedamas prie šio sprendimo (1).
   2 straipsnis
   Kol protokolas neįsigaliojo, jis taikomas laikinai nuo 2007 m. sausio 1 d.

      Priimta Liuksemburge, 2007 m. birželio 5 d.

            Tarybos vardu

            Pirmininkas

         P. STEINBRÜCK

      (1)  Žr. šio Oficialiojo leidinio p. 26.
    ---documentbreak---

               3.8.2007

               LT

               Europos Sąjungos oficialusis leidinys

               L 202/26

         Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo
   PROTOKOLAS,
   siekiant atsižvelgti į Bulgarijos Respublikos ir Rumunijos įstojimą į Europos Sąjungą
   BELGIJOS KARALYSTĖ,
   BULGARIJOS RESPUBLIKA,
   ČEKIJOS RESPUBLIKA,
   DANIJOS KARALYSTĖ,
   VOKIETIJOS FEDERACINĖ RESPUBLIKA,
   ESTIJOS RESPUBLIKA,
   GRAIKIJOS RESPUBLIKA,
   ISPANIJOS KARALYSTĖ,
   PRANCŪZIJOS RESPUBLIKA,
   AIRIJA,
   ITALIJOS RESPUBLIKA,
   KIPRO RESPUBLIKA,
   LATVIJOS RESPUBLIKA,
   LIETUVOS RESPUBLIKA,
   LIUKSEMBURGO DIDŽIOJI HERCOGYSTĖ,
   VENGRIJOS RESPUBLIKA,
   MALTOS RESPUBLIKA,
   NYDERLANDŲ KARALYSTĖ,
   AUSTRIJOS RESPUBLIKA,
   LENKIJOS RESPUBLIKA,
   PORTUGALIJOS RESPUBLIKA,
   RUMUNIJA,
   SLOVĖNIJOS RESPUBLIKA,
   SLOVAKIJOS RESPUBLIKA,
   SUOMIJOS RESPUBLIKA,
   ŠVEDIJOS KARALYSTĖ,
   JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
   toliau – valstybės narės, kurioms atstovauja Europos Sąjungos Taryba, ir
   EUROPOS BENDRIJA BEI EUROPOS ATOMINĖS ENERGIJOS BENDRIJA,
   toliau – Bendrijos, kurioms atstovauja Europos Sąjungos Taryba ir Europos Komisija,
   ir
   ARMĖNIJOS RESPUBLIKA,
   toliau šiame protokole – Šalys,
   ATSIŽVELGDAMOS į 2005 m. balandžio 25 d. Liuksemburge pasirašytos ir 2007 m. sausio 1 d. įsigaliojusios Belgijos Karalystės, Čekijos Respublikos, Danijos Karalystės, Vokietijos Federacinės Respublikos, Estijos Respublikos, Graikijos Respublikos, Ispanijos Karalystės, Prancūzijos Respublikos, Airijos, Italijos Respublikos, Kipro Respublikos, Latvijos Respublikos, Lietuvos Respublikos, Liuksemburgo Didžiosios Hercogystės, Vengrijos Respublikos, Maltos Respublikos, Nyderlandų Karalystės, Austrijos Respublikos, Lenkijos Respublikos, Portugalijos Respublikos, Slovėnijos Respublikos, Slovakijos Respublikos, Suomijos Respublikos, Švedijos Karalystės, Jungtinės Didžiosios Britanijos ir Šiaurės Airijos Karalystės (Europos Sąjungos valstybių narių) ir Bulgarijos Respublikos bei Rumunijos sutarties dėl Bulgarijos Respublikos ir Rumunijos stojimo į Europos Sąjungą nuostatas,
   ATSIŽVELGDAMOS į naują Armėnijos Respublikos ir Europos Sąjungos santykių padėtį, susidariusią dėl dviejų naujų valstybių narių įstojimo į Europos Sąjungą, dėl kurio atsiranda Armėnijos Respublikos ir Europos Sąjungos bendradarbiavimo galimybių ir uždavinių,
   ATSIŽVELGDAMOS į Šalių norą užtikrinti PBS tikslų ir principų pasiekimą bei įgyvendinimą,
   SUSITARĖ:
   1 straipsnis
   Bulgarijos Respublika ir Rumunija yra 1996 m. balandžio 22 d. Liuksemburge pasirašyto ir 1999 m. liepos 1 d. įsigaliojusio Partnerystės ir bendradarbiavimo susitarimo, nustatančio partnerystę tarp Europos Bendrijų bei jų valstybių narių ir Armėnijos Respublikos (toliau – Susitarimas), Šalys ir taip pat kaip ir kitos Bendrijos valstybės narės atitinkamai priima Susitarimo, prie tą pačią dieną pasirašyto Baigiamojo akto pridedamų bendrų deklaracijų, pasikeitimų laiškais ir Armėnijos Respublikos deklaracijos bei 2004 m. gegužės 19 d. susitarimo protokolo, kuris įsigaliojo 2005 m. kovo 1 d., tekstus ir į juos atsižvelgia.
   2 straipsnis
   Šis protokolas yra neatskiriama Susitarimo dalis.
   3 straipsnis
   1.   Laikydamosi savo procedūrų, šį protokolą patvirtina Bendrijos, Europos Sąjungos Taryba valstybių narių vardu ir Armėnijos Respublika.
   2.   Šalys viena kitai praneša apie pirmesnėje dalyje nurodytų atitinkamų procedūrų baigimą. Patvirtinimo dokumentai deponuojami Europos Sąjungos Tarybos Generaliniame sekretoriate.
   4 straipsnis
   1.   Šis protokolas įsigalioja pirmo mėnesio pirmą dieną po paskutinio patvirtinimo dokumento deponavimo.
   2.   Kol protokolas neįsigaliojo, jis taikomas laikinai nuo 2007 m. sausio 1 d.
   5 straipsnis
   1.   Susitarimo, Baigiamojo akto ir visų prie jo pridedamų dokumentų bei 2004 m. gegužės 19 d. susitarimo protokolo tekstai parengti bulgarų ir rumunų kalbomis.
   2.   Jie pridedami prie šio protokolo ir yra autentiški kaip ir tekstai kitomis kalbomis, kuriomis parengti Susitarimas, Baigiamasis aktas ir prie jo pridedami dokumentai bei 2004 m. gegužės 19 d. susitarimo protokolas.
   6 straipsnis
   Šis protokolas parengtas dviem egzemplioriais, kurių tekstai anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir armėnų kalbomis yra autentiški.

      Съставено в Брюксел на двадесет и седми юни две хиляди и седма година.
      Hecho en Bruselas, el veintisiete de junio de dos mil siete.
      V Bruselu dne dvacátého sedmého června dva tisíce sedm.
      Udfærdiget i Bruxelles, den syvogtyvende juni to tusind og syv.
      Geschehen zu Brüssel am siebenundzwanzigsten Juni zweitausendsieben.
      Kahe tuhande seitsmenda aasta juunikuu kahekümne seitsmendal päeval Brüsselis
      Έγινε στις Βρυξέλλες, στις είκοσι επτά Iουνίου δύο χιλιάδες επτά.
      Done at Brussels on the twenty-seventh day of June in the year two thousand and seven.
      Fait à Bruxelles, le vingt-sept juin deux mille sept.
      Fatto a Bruxelles, addì ventisette giugno duemilasette.
      Briselē, divi tūkstoši septītā gada divdesmit septītajā jūnijā
      Priimta du tūkstančiai septintųjų metų birželio dvidešimt septintą dieną Briuselyje.
      Kelt Brüsszelben, a kettőezer-hetedik év június havának huszonhetedik napján.
      Magħmul fi Brussell, is-sebgħa u għoxrin ta' Lulju, elfejn u sebgħa
      Gedaan te Brussel, de zevenentwintigste juni tweeduizend zeven.
      Sporządzono w Brukseli dnia dwudziestego siódmego czerwca roku dwa tysiące siódmego.
      Feito em Bruxelas, em vinte e sete de Junho de dois mil e sete.
      Încheiat la Bruxelles la douăzeci și șapte iunie, anul două mii șapte.
      V Bruseli dvadsiateho siedmeho júna dvetisícsedem
      V Bruslju, sedemindvajsetega junija leta dva tisoč sedem.
      Tehty Brysselissä kahdentenakymmenentenäseitsemäntenä päivänä kesäkuuta vuonna kaksituhattaseitsemän.
      Som skedde i Bryssel den tjugosjunde juni tjugohundrasju.

         За Държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok rėszéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейските общности
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa Ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         За Република Армения
         Por la República de Armenia
         Za Arménskou republiku
         For Republikken Armenien
         Für die Republik Armenien
         Armeenia Vabariigi nimel
         Για τη Δημοκρατία της Αρμενίας
         For the Republic of Armenia
         Pour la République d'Arménie
         Per la Repubblica d'Armenia
         Armēnijas Republikas vārdā
         Armenijos Respublikos vardu
         Az Örmény Köztársaság részéről
         Għar-Repubblika ta' l-Armenja
         Voor de Republiek Armenië
         W imieniu Republiki Armenii
         Pela República da Arménia
         Pentru Republica Armenia
         Za Arménsku republiku
         Za Republiko Armenijo
         Armenian tasavallan puolesta
         På Republiken Armeniens vägnar